ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
மத்திய சுற்றுச்சூழல், வனம் மற்றும் காலநிலை மாற்றத்திற்கான அமைச்சர் திரு பூபேந்தர் யாதவ் எகிப்தில் ஐநா பருவநிலை மாநாட்டில் சதுப்புநில பாதுகாப்பு கூட்டணியை தொடங்கி வைத்து உரை
சுற்றுச்சூழல், வனம் மற்றும் காலநிலை மாற்றத்திற்கான மத்திய அமைச்சர் திரு.பூபேந்தர் யாதவ், எகிப்தில் ஐநா பருவநிலை மாநாட்டின் ஒரு பகுதியாக சதுப்புநில பாதுகாப்பு கூட்டணியை தொடங்கி வைத்து உரையாற்றினார்.
இந்நிகழ்ச்சியில் பேசிய பூபேந்தர் யாதவ் கூறியதாவது:
இந்த நிகழ்வை நடத்தியதற்காக ஐக்கிய அரபு அமீரகத்தின்  காலநிலை மாற்றம் மற்றும் சுற்றுச்சூழல் அமைச்சர் மாண்புமிகு மரியம் பின்ட் முகமது அல்மெய்ரி மற்றும் இந்தோனேசியாவின் வனத்துறை மற்றும் சுற்றுச்சூழல் அமைச்சர் மாண்புமிகு சிதி நூர்பயா பாக்கர் ஆகியோருக்கு நன்றி தெரிவிக்க விரும்புகிறேன்.
இயற்கை அன்னையின் அற்புதங்களில் ஒன்றான சதுப்புநிலங்களின் உலகளாவிய காரணத்தை முன்னெடுத்துச் செல்ல, உலகெங்கிலும் உள்ள நாடுகள் ஒரே கூரையின் கீழ் ஒன்றிணைகின்றன.
சதுப்புநிலங்கள் உலகின் அதிக உற்பத்தித் திறன் கொண்ட சுற்றுச்சூழல் அமைப்புகளில் ஒன்றாகும். இந்த காடு பல உயிரினங்களுக்கு நாற்றங்கால் நிலமாக செயல்படுகிறது, கடலோர அரிப்பைப் பாதுகாக்கிறது, கார்பனைப் பிரித்தெடுக்கிறது மற்றும் கோடான கோடி மக்களுக்கு வாழ்வாதாரத்தை வழங்குகிறது.
சதுப்புநிலங்கள் உலகின் வெப்பமண்டல மற்றும் துணை வெப்பமண்டல பகுதிகளிலும், 123 நாடுகளிலும் காணப்படுகின்றன. சதுப்புநிலங்கள் பல வெப்பமண்டல கடலோரப் பகுதிகளின் பொருளாதார அடித்தளமாகும்.
நீலப் பொருளாதாரத்தைத் தக்கவைக்க, கடலோர வாழ்விடங்கள், குறிப்பாக வெப்பமண்டல நாடுகளுக்கான சதுப்புநிலங்கள், உள்ளூர், பிராந்திய மற்றும் சர்வதேச மட்டங்களில் ஸ்திரதன்மையை உறுதிப்படுத்துவது கட்டாயமாகும்.
குறிப்பிடத்தக்க தகவமைப்பு அம்சங்களுடன், சதுப்புநிலங்கள் வெப்பமண்டல மற்றும் துணை வெப்பமண்டல நாடுகளின் இயற்கையாகவே அமையப்பெற்ற ஆயுதப் படைகளாகும்.
கடல் மட்ட உயர்வு, சூறாவளி மற்றும் புயல் அலைகள் போன்ற இயற்கை பேரழிவுகளின் அதிர்வுகள் அதிகரிப்பு போன்ற காலநிலை மாற்ற விளைவுகளுக்கு எதிராக போராட அவை சிறந்த வழி.
வரும் 2030 ஆம் ஆண்டிற்குள் கூடுதலான காடுகள் மற்றும் மரங்கள் மூலம் 2.5 முதல் 3 பில்லியன் டன்கள் கரியமில வாயுக்களை நீக்க இந்தியா உறுதியளித்துள்ளது.
நிலப்பரப்பு வெப்பமண்டல காடுகளை விட சதுப்புநில காடுகள் நான்கு முதல் ஐந்து மடங்கு அதிக கார்பன் உமிழ்வை உறிஞ்சும் என்று ஆய்வுகள் காட்டுகின்றன.
இயற்கை சுற்றுச்சூழல் அமைப்புகளைப் பாதுகாப்பதற்கும், மீட்டெடுப்பதற்கும் இந்தியா உறுதிபூண்டுள்ளது. மற்றும் சதுப்புநிலங்களைப் பாதுகாத்தல் மற்றும் நிர்வகிப்பதில் வலுவான அர்ப்பணிப்புகளைக் கொண்டுள்ளது.
உலகில் எஞ்சியிருக்கும் சதுப்புநிலங்களின் மிகப் பெரிய பகுதிகளில் ஒன்றான சுந்தரவனக் காடு, நிலப்பரப்பு மற்றும் கடல் சூழல்களில் விதிவிலக்கான பல்லுயிர்ப் பெருக்கத்தை ஆதரிக்கிறது, இதில் குறிப்பிடத்தக்க எண்ணிக்கையிலான தாவரங்கள் மற்றும் தாவர இனங்கள் உள்ளன. இந்தியாவில் அந்தமான் பகுதியில் சதுப்புநிலப் பரப்பில் குறிப்பிடத்தக்க அதிகரிப்பு காணப்படுகிறது.
பாதுகாப்பு அமைச்சகம்
விமானப்படை தளபதிகள் மாநாடு நவம்பர் 2021
வருடம் இருமுறை நடைபெறும் விமானப்படை தளபதிகள் மாநாடு பாதுகாப்பு அமைச்சரால் 2021 நவம்பர் 10 அன்று விமானப்படை தலைமையகத்தில்  தொடங்கி வைக்கப்பட்டது.
பாதுகாப்பு அமைச்சர் திரு ராஜ்நாத் சிங், பாதுகாப்பு படைகளின் தலைவர் ஜெனரல் பிபின் ராவத் மற்றும் பாதுகாப்பு செயலாளர் திரு ராஜ் குமார் ஆகியோரை விமானப்படைத் தலைவர், ஏர் சீஃப் மார்ஷல் வி ஆர் சௌதரி வரவேற்றார். இந்திய விமானப்படை தளபதிகளை அமைச்சருக்கு அவர் அறிமுகப்படுத்தினார்.
மாநாட்டின் தொடக்க நாளில் விமானப்படை தளபதிகளிடம் உரையாடிய அமைச்சர், உயர்மட்ட ஆயத்த நிலை, குறுகிய அவகாசத்தில் பதிலளிக்கும் திறன் மற்றும் செயல்பாட்டு மற்றும் அமைதி நேரப் பணிகளைச் செய்வதில் உயர்தர நிபுணத்துவத்தை வெளிப்படுத்தியதற்காக இந்திய விமானப்படையை பாராட்டினார்.
"நிச்சயமற்ற நிலைகளுக்கு மத்தியில் நிலைத்தன்மையை உறுதி செய்தல்" என்ற மாநாட்டின் கருப்பொருளை சார்ந்து சாத்தியமான தீர்வுகளை உருவாக்க ஆலோசனைகளை நடத்துமாறு தளபதிகளை அவர் அறிவுறுத்தினார்.
அனைத்து தளபதிகளிடமும் உரையாடிய விமானப்படை தலைவர், நமது எதிரிகளின் எந்தவொரு தவறான செயலுக்கும் விரைவான மற்றும் பொருத்தமான பதிலை வழங்குவதற்காக பல்-முனை திறனை மேம்படுத்த வேண்டியதன் அவசியத்தை வலியுறுத்தினார்.
2021 நவம்பர் 10 முதல் 12 வரை தளபதிகள் மாநாடு நடத்தப்படுகிறது. ஆயுதப் படைகளுக்கு பயிற்சியளிப்பது, தயார்படுத்துவது மற்றும் விரைவான மாற்றங்களுக்கு ஏற்றவாறு மாற்றியமைப்பதை புவிசார்-அரசியல் நிலப்பரப்பில் உள்ள நிச்சயமற்ற தன்மை இன்றியமையாததாக ஆக்குகிறது.
தேசிய பாதுகாப்பை பாதிக்கக்கூடிய சூழ்நிலைகளைப் பற்றி மாநாட்டின் போது தளபதிகள் விவாதித்து, செயல்பாட்டுத் திறனை மேம்படுத்துவதற்கான நடவடிக்கைகளில் கவனம் செலுத்துவார்கள். பயிற்சியை வலுப்படுத்துதல் மற்றும் மனிதவளத்தை திறம்பட பயன்படுத்துவதற்கு மனிதவளக் கொள்கைகளை மேம்படுத்துதல் தொடர்பான விஷயங்களும் விவாதிக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770535
ஜவுளித்துறை அமைச்சகம்
சிறந்த கைவினைக் கலைஞர்களுக்கு சில்ப் குரு மற்றும் தேசிய விருதுகள் வழங்கப்பட்டன
தஞ்சாவூர் ஓவியக் கலைஞர் பன்னீர்செல்வத்துக்கு சில்ப் குரு விருது
2017, 2018, 2019 ஆகிய மூன்று ஆண்டுகளுக்கான சில்ப் குரு மற்றும் தேசிய விருதுகள் இன்று வழங்கப்பட்டன. 30 பேருக்கு சில்ப் குரு விருதுகளும். 78 பேருக்கு தேசிய விருகளும் வழங்கப்பட்டன. கைவினைஞர்களின் சிறப்பான செயல்திறன், இந்திய கைவினைப் பொருட்கள் மற்றும் ஜவுளித்துறையில் மதிப்புமிக்க பங்களிப்புக்காக இந்த விருதுகள் வழங்கப்படுகின்றன.
சில்ப் குரு விருதுகள் மிகச் சிறந்த கைவினை கலைஞர்களுக்கு வழங்கப்படுகிறது. 2002-ஆம் ஆண்டு, இந்திய கைவினைத் தொழில்கள் பொன்விழாவையொட்டி இந்த விருது நிறுவப்பட்டது. சில்ப் குரு விருதில் தங்க நாணயம் ஒன்று ரூ. 2 லட்சம் ரொக்கப் பரிசு, தாமிரப்பத்திரம், சால்வை, சான்றிதழ் ஆகியவை அடங்கும்.
தேசிய விருதுகள் 1965ஆம் ஆண்டு முதல் வழங்கப்பட்டு வருகின்றன. தேசிய விருதுகள் உலோகப் பதிவு, கைபின்னல் வேலை, மட்பாண்டம் செய்தல், களம்காரி, பந்தானி, அச்சு பதித்தல்,தஞ்சாவூர் ஓவியம், தெரக்கோட்டா வேலைப்பாடு, பனை ஓலையில் பதித்தல் உள்ளிட்ட பல்வேறு கைவேலைப்பாட்டுத் திறனுக்கு தேசிய விருதுகள் வழங்கப்படுகின்றன. இதில் ரொக்கப்பரிசு ரூ.1 லட்சம், தாமிரப்பத்திரம், சால்வை மற்றும் சான்றிதழ் அடங்கும்.
தமிழ்நாட்டைச் சேர்ந்த தஞ்சாவூர் ஓவியக் கலைஞர் வி பன்னீர்செல்வம், 2019ஆம் ஆண்டுக்கான சில்ப் குரு விருதைப் பெற்றுள்ளார்.
புதுச்சேரியைச் சேர்ந்த கே வெங்கடேசன், டெரக்கோட்டா வேலைப்பாட்டுக்காகவும், மாசிலாமணி, ஷோலாபித் வேலைப்பாட்டுக்காகவும், தேசிய விருதுகளுக்காக தேர்வு செய்யப்பட்டுள்ளனர். இவர்கள் இருவரும் 2019ஆம் ஆண்டுக்கான விருதுகளைப் பெற்றுள்ளனர்.
விருது பெற்றவர்களின் முழுமையான விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1879533
தேர்தல் ஆணையம்
புதிய தேர்தல் ஆணையராக திரு. ராஜிவ் குமார் பொறுப்பேற்றார்
இந்தியாவின் புதிய தேர்தல் ஆணையராக திரு. ராஜிவ் குமார் இன்று பொறுப்பேற்றார். தலைமை தேர்தல் ஆணையர் திரு சுனில் அரோரா மற்றும் தேர்தல் ஆணையர் திரு சுஷில் சந்திரா ஆகியோருடன் இந்திய தேர்தல் ஆணையத்தில் திரு குமார் இணைந்தார்.
19 பிப்ரவரி, 1960 அன்று பிறந்த திரு ராஜிவ் குமார், 1984-ஆம் ஆண்டை சேர்ந்த இந்திய ஆட்சிப் பணி அதிகாரி ஆவார். 36 ஆண்டுகளுக்கும் அதிகமான இந்திய அரசுப் பணியில், மத்தியிலும், தனது மாநிலப் பிரிவான பீகார்/ஜார்கண்டிலும் பல்வேறு அமைச்சகங்களில் திரு குமார் பணிபுரிந்துள்ளார்.
தொழில்நுட்பத்தில் மிகவும் ஆர்வம் கொண்டவரான திரு. குமார், அதன் மூலம் வெளிப்படைத்தன்மையையும், மக்களுக்கு சிறந்த சேவைகளை அளிப்பதையும் லட்சியமாகக் கொண்டவர் ஆவார்.
மலையேற்றத்திலும், இந்தியப் பாரம்பரிய மற்றும் ஆன்மிக இசையிலும் திரு. ராஜிவ் குமார் ஆர்வம் கொண்டவர்.
தகவல் மற்றும் ஒலிபரப்பு அமைச்சகம்
75 வருங்கால படைப்பாளர்களுக்கான பிரம்மாண்டமான தேர்வுக் குழுவினர் பட்டியல் அறிவிக்கப்பட்டது
மனோஜ் பாஜ்பாய், ரசூல் பூக்குட்டி, ஷங்கர் மகாதேவன் போன்ற திரைத்துறை முன்னோடிகளைக் கொண்ட பிரம்மாண்டத் தேர்வுக் குழுவின் ஒரு பகுதியாக பங்கேற்கின்றனர்.
“ஆசாதி கா அம்ரித் மஹோத்சவின்” கீழ் நாட்டில் உள்ள இளம் படைப்பாளிகள் மற்றும் வளரும் திறமையாளர்களை ஊக்குவித்து அங்கீகரிக்கும் முயற்சியின் ஒரு பகுதியாக, இந்திய சர்வதேச திரைப்பட விழா நாடு முழுவதும் உள்ள திரைப்பட தயாரிப்பாளர்களிடமிருந்து விண்ணப்பங்களை கோரியது. அவர்களில் 75 படைப்பாற்றல் திறமை உள்ளவர்கள் 52வது சர்வதேச திரைப்பட விழாவில் கலந்து கொள்ள தேர்ந்தெடுக்கப்படுவார்கள். தேர்ந்தெடுக்கப்பட்ட '75 வருங்கால படைப்பாளர்கள்', இந்தியாவின் 52வது சர்வதேச திரைப்பட விழா, கோவா 2021 இல் கலந்துகொள்ள அனைத்து முதன்மை வகுப்புகள்/உரையாடல் அமர்வுகள் மற்றும் பிற செயல்பாடுகளுடன் திரைத்துறை முன்னோடிகளுடன் தொடர்புகொள்வதற்கும் அழைக்கப்படுவார்கள். தேர்ந்தெடுக்கப்பட்ட ஒவ்வொரு படைப்பாளியின் பயணம் மற்றும் தங்குமிடத்தையும் இந்திய சர்வதேச திரைப்பட விழா குழுவே ஏற்கும்.
தகவல் மற்றும் ஒலிபரப்பு அமைச்சகம், 75 வருங்கால படைப்பாளர்களை தேர்வு செய்வதற்கான பிரம்மாண்டத் தேர்வுக் குழுவினரை இன்று அறிவித்துள்ளது. தேர்வுக் குழுவினரின் விவரங்களை பின் வரும் இணையதளத்தில் https://www.pib.gov.in/PressReleaseIframePage.aspx?PRID=1771174 காண்க.
மத்திய தகவல் மற்றும் ஒலிபரப்புத் துறை அமைச்சர் திரு. அனுராக் சிங் தாக்கூர், அக்டோபர் 22ஆம் தேதி இந்தியா முழுவதும் உள்ள வளரும் திறமையாளர்களுக்கு முக்கிய சினிமா தயாரிப்பாளர்கள் மற்றும் தொழில்துறையுடன் இணைவதற்கு ஒரு தளத்தை வழங்கும் என்று கூறியிருந்தார். அதன்படி இளைஞர்கள் நாடு முழுவதும் உள்ள இளம் திரைப்படத் தயாரிப்பாளர்களுக்கான போட்டி மூலம் தேர்வு செய்யப்படுவார்கள். போட்டியானது 75 இளம் திரைப்பட தயாரிப்பாளர்கள், நடிகர்கள், பாடகர்கள், திரைக்கதை எழுத்தாளர்கள் மற்றும் பிறருக்கு உலகளவில் அங்கீகரிக்கப்பட்ட நிகழ்வில் தங்கள் திறமையை வெளிப்படுத்த ஒரு தளத்தை வழங்குவதை நோக்கமாகக் கொண்டுள்ளது.
ஆன்லைனில் விண்ணப்பங்களைச் சமர்ப்பிப்பதற்கான கடைசித் தேதி நவம்பர் 1, 2021 ஆகும்.
பிரதமர் அலுவலகம்
குனோ தேசிய பூங்காவிற்கு புதிதாக 12 சிறுத்தைகள் வந்திருப்பதற்கு பிரதமர் வரவேற்பு
குனோ தேசிய பூங்காவிற்கு புதிதாக 12 சிறுத்தைகள் வந்திருப்பதை பிரதமர் திரு நரேந்திர மோடி வரவேற்றுள்ளார்.
மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவின் ட்விட்டர் பதிவை மேற்கோள் காட்டி பிரதமர் கூறியிருப்பதாவது:
“இந்த முன்னேற்றத்தினால் இந்தியாவின் வன உயிரினங்களின் பன்முகத்தன்மைக்கு உத்வேகம் கிடைத்துள்ளது.”
பிரதமர் அலுவலகம்
மகாராணி எலிசபெத் கோவிட் பாதிப்பிலிருந்து விரைவில் குணமடைய பிரதமர் வாழ்த்து
மகாராணி எலிசபெத் கோவிட் பாதிப்பிலிருந்து விரைவில் குணமடைய வாழ்த்து தெரிவித்துள்ள பிரதமர் திரு நரேந்திர மோடி அவர் நல்ல ஆரோக்கியத்துடன் திகழ பிரார்த்திப்பதாகவும் கூறியுள்ளார்.
இங்கிலாந்து பிரதமர் திது போரிஸ் ஜான்சன் வெளியிட்டுள்ள டுவிட்டர் பதிவிற்கு பதிலளித்துள்ள பிரதமர்;
“மகாராணி எலிசபெத் விரைவில் குணமடைய வாழ்த்துவதுடன், அவர் நல்ல ஆரோக்கியத்துடன் திகழவும் பிரார்த்திக்கிறேன்” என்று தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
முதல் முறையாக சர்வதேச திட்ட உடன்பாட்டில் இந்திய தேசிய நெடுஞ்சாலை ஆணையகம் கையெழுத்து
மியான்மர், தாய்லாந்து உள்ளிட்ட நாடுகளுடன் இந்தியா வணிகம், வர்த்தகம், சுகாதாரம், கல்வி, சுற்றுலா ஆகியவற்றை மேம்படுத்துவதற்கு உதவும் வகையில் வாகனப் போக்குவரத்து தங்கு தடையின்றி இயங்குவதற்காக மியான்மர் நாட்டில் உள்ள யாக்யி – கலேவா நெடுஞ்சாலையை மேம்படுத்துவதற்கான உடன்பாட்டில் இந்தியா கையெழுத்திட்டுள்ளது. அதன்படி 115 கி.மீ. நீளமுள்ள அந்த நெடுஞ்சாலை இரட்டைப் பாதைகளாக மேம்படுத்தப்படும். இதற்கான ஒப்பந்தத்தில் இந்திய தேசிய நெடுஞ்சாலை ஆணையகமும்  பூஞ்ச் லாயட் லிமிடெட் மற்றும் வராஹா இன்ஃப்ரா லிமிடெட் ஆகிய நிறுவனங்களும் கையெழுத்திட்டுள்ளன.
இதற்கான நிதியை இந்திய வெளியுறவு அமைச்சகம் அளிக்கும். மொத்தம் ரூ. 1177 கோடியில் மதிப்பிடப்பட்டுள்ள இத்திட்டம் பொறியியல், கொள்முதல் மற்றும் கட்டுமானம்  ஆகிய மூன்று பணிகளையும் மேற்கொள்ளும் நடைமுறை கடைப்பிடிக்கப்படும்.
இத்திட்டத்தில் 3 பெரிய பாலங்களும் 2 சிறிய பாலங்களும் புதிதாக அமைக்கப்படும். அத்துடன், தற்போதுள்ள 4 பெரிய பாலங்களும் 9 சிறிய பாலங்களும் செப்பனிட்டு, வலுப்படுத்தப்படும். 6 பாலங்கள் மறுபடியும் கட்டப்படும். இதில், லாரிகளுக்கு 6 இடங்களிலும், பேருந்துகள், பயணிகளுக்கு 20 இடங்களிலும் தனித் தனியாக ஒதுக்கி நிறுத்துவதற்கான வசதியும் ஓய்வில்லமும் அமைக்கப்படும்.
இத்திட்டம் மூன்று ஆண்டுகளில் நிறைவடையும்.
சிறப்பு சேவைகள் மற்றும் கட்டுரைகள்
ஐஐடி மெட்ராஸ் நல்வாழ்வுக் கணக்கெடுப்புத் திட்டத்தைத் தொடங்கியுள்ளது
தமிழ்நாடு அரசின் தேசிய நலவாழ்வுக் குழுமத்தின்  ஆதரவுடன் இக்கல்வி நிறுவனத்தின் அனைத்து மாணவர்கள், பணியாளர்கள், ஆசிரியர்களை சென்றடையும் வகையில் சுதந்திரமான முகமை ஒன்று கணக்கெடுப்பில் ஈடுபட்டுள்ளது
சென்னையில் உள்ள இந்திய தொழில்நுட்பக் கழகம் , இக்கல்வி நிறுவன வளாகத்திற்குள் தொடர்புடைய அனைவரையும் சென்றடையும் வகையில் நல்வாழ்வு கணக்கெடுப்பு ஒன்றை இன்று  தொடங்கியுள்ளது.
இக்கல்வி நிறுவனத்தில் உள்ள மாணவர்கள், ஊழியர்கள், ஆசிரியர்கள் உள்பட அனைவரையும் சுதந்திரமான முகமை ஒன்று தொடர்பு கொண்டு கணக்கெடுப்புப் பணியை மேற்கொள்ளும். தமிழ்நாடு அரசின் தேசிய நலவாழ்வுக் குழுமத்தின் ஆதரவுடன் இந்த கணக்கெடுப்புப் பணி நடைபெற உள்ளது. கணக்கெடுப்பை நடத்துவதற்காக 30-க்கும் மேற்பட்ட ஆலோசகர்கள் நியமிக்கப்பட்டுள்ளனர். இந்த ஆய்வின்போது, தேசிய நலவாழ்வு முகமையால் நியமிக்கப்பட்ட தகுதி வாய்ந்த நல்வாழ்வு நிபுணர் ஒருவர் தனித்தனியாக உரையாடி கணக்கெடுப்புப் பணியில் ஈடுபடுவார்.
நல்வாழ்வுத் திட்டத்தை ஐஐடி மெட்ராஸ் இயக்குநர் பேராசிரியர் வி. காமகோடி தொடங்கி வைத்தார். மாணவர் ஒவ்வொருவரும் தங்கள் ஆரோக்கியத்திற்காக ஆசிரியரோடு நெருங்கிய தொடர்பை ஏற்படுத்திக் கொள்ளும் வகையில் 'குஷல் புரோகிராம்' எனப்படும் தனித்துவமான முன்முயற்சியையும் அவர் துவக்கி வைத்தார்.
இந்தப் பணியின் முக்கியத்துவத்தை எடுத்துரைத்த ஐஐடி மெட்ராஸ் இயக்குநர் பேராசிரியர் வி.காமகோடி, "மகிழ்ச்சி என்பது ஒரு கூட்டுப் பொறுப்பாகும். ஐஐடி மெட்ராஸ்-ஐப் பொருத்தவரை இந்த வளாகத்தில் உள்ள அனைவரின் ஆரோக்கியத்தையும் உறுதி செய்வதில் இக்கல்வி நிறுவனம் உறுதியாக இருந்து வருகிறது. அதனை நோக்கி எடுக்கப்பட்ட நடவடிக்கைதான் இந்த சுதந்திரமான நல்வாழ்வுக் கணக்கெடுப்பு. இந்த முயற்சியில் எங்களுக்கு உதவிய தமிழ்நாடு அரசின் தேசிய சுகாதார ஆணையத்துக்கு நன்றி தெரிவித்துக் கொள்கிறேன்" எனக் குறிப்பிட்டார்.
மாணவர்களோடு தொடர்பில் இருப்பதற்காக, இக்கல்வி நிறுவனம் 'மகிழ்ச்சியாக இருங்கள்' என்ற இணையதளத்தை பின்வரும் இணைய முகவரியில் தொடங்கியுள்ளது- https://behappy.iitm.ac.in/
பிரதமர் அலுவலகம்
முதுபெரும் பத்திரிகையாளரும், அரசியல் பகுப்பாய்வாளருமான திரு வித்யுத் தக்கர் மறைவுக்குப் பிரதமர் இரங்கல் தெரிவித்துள்ளார்
முதுபெரும் பத்திரிகையாளரும், அரசியல் பகுப்பாய்வாளருமான திரு வித்யுத் தக்கர் மறைவுக்குப் பிரதமர் திரு நரேந்திர மோடி ஆழ்ந்த வருத்தம் தெரிவித்துள்ளார்.
திரு மோடி ட்விட்டரில் கூறியிருப்பதாவது:
“பிரபல அரசியல் விமர்சகர் வித்யுத் தாக்கரே மறைவு செய்தி கேட்டு வருந்தினேன். அவரது ஆன்மா சாந்தியடைய பிரார்த்திக்கிறேன். துயருறும் குடும்பத்திற்கு இரங்கல்கள்...! ஓம் சாந்தி...!”
பிரதமர் அலுவலகம்
சிறந்த ஆரோக்கியத்துக்கும், உடல் நலத்துக்கும் யோகா பயிற்சி செய்யுமாறு மக்களை பிரதமர் கேட்டுக்கொண்டுள்ளார்
தொற்றா நோய்களும் வாழ்க்கை முறையால் ஏற்படும் உடல்நலச் சீர்கேடுகளும் பெருகி வரும் தற்காலச் சூழலில், யோகா கூடுதல் முக்கியத்துவம் பெறுவதாக பிரதமர் திரு நரேந்திர மோடி கூறியுள்ளார். சிறந்த ஆரோக்கியத்திற்கும் உடல் நலனுக்கும் யோகா பயிற்சியை மேற்கொள்ளுமாறு மக்களை அவர் கேட்டுக்கொண்டுள்ளார். யோகா தொடர்பான வீடியோ ஒன்றையும் அவர் பகிர்ந்துள்ளார்.
பிரதமர் தமிழில் வெளியிட்டுள்ள டுவிட்டர் பதிவில் கூறியிருப்பதாவது;
"தொற்றா நோய்களும் வாழ்க்கை முறை சிக்கல்களால் ஏற்படும் உடல்நல சீர்கேடுகளும் , குறிப்பாக இளம் வயதினரிடையே பெருகி வரும் தற்காலச் சூழலில் , யோகா கூடுதல் முக்கியத்துவம் பெறுகிறது. சிறந்த ஆரோக்கியத்திற்கும் நலனுக்கும் யோகா பயிற்சியை மேற்கொள்ளுங்கள்."
நுகர்வோர் நலன், உணவு மற்றும் பொது விநியோகம் அமைச்சகம்
தெலங்கானாவில் அரிசி கொள்முதல் நடவடிக்கைகளை மத்திய அரசு மீண்டும் தொடங்கியுள்ளது
தெலங்கானாவில் உள்ள மத்திய தொகுப்பில்  அரிசி கொள்முதல் நடவடிக்கைகளை மத்திய அரசு மீண்டும் தொடங்கியுள்ளதாக உணவுத்துறை அமைச்சர் திரு.பியூஷ் கோயல் தெரிவித்துள்ளார்.
இதுகுறித்து செய்தியாளர்களிடம் பேசிய அவர், பிரதமரின் ஏழைகளுக்கான இலவச உணவுத் திட்டத்தின்கீழ், ஏப்ரல், மே மாதங்களில் தெலங்கானா அரசு ஏழைகளுக்கு நியாய விலை கடைகள் மூலம் உணவுப் பொருட்களை விநியோகம் செய்யவில்லை என திரு.பியூஷ் கோயல் குற்றம்சாட்டினார்.
ஏழைகள் மற்றும் விவசாயிகள் நலனுக்காக பாடுபடுவதில் மத்திய அரசு உறுதியுடன் இருப்பதாக அவர் தெரிவித்தார். ஏழைகளின் உரிமை பறிக்கப்படாமல், பிரதமரின் ஏழைகளுக்கான இலவச உணவுத் திட்டத்தின்கீழ், ஒவ்வொரு ஏழையும் உரிமை பெறுவதை மத்திய அரசு உறுதி செய்ய விரும்புவதாக அவர் மேலும் தெரிவித்தார். தெலங்கானா அரசு ஏற்கனவே, ஏப்ரல், மே மாதங்களுக்கு பிரதமரின் ஏழைகளுக்கான இலவச உணவுத்திட்டத்திலிருந்து பெற்றுள்ளதாகவும், ஆனால் அது விநியோகம் செய்யப்படவில்லை என்றும், இதனால் மத்திய அரசின் பலன்கள் பயனாளிகளுக்கு கிடைக்காமல் போய் விட்டதாகவும் திரு பியூஷ்கோயல் கூறினார்.
மேலும் விவரங்களுக்கு இதன் ஆங்கில செய்திக் குறிப்பை காணவும்:https://pib.gov.in/PressReleasePage.aspx?PRID=1843322
(
சுகாதாரம் மற்றும் குடும்ப நலத்துறை அமைச்சகம்
75 புதிய மருத்துவக் கல்லூரிகளைத் தொடங்கவும், 15,700 எம்.பி.பி.எஸ். இடங்களை கூடுதலாக உருவாக்கவும் மத்திய அமைச்சரவை அனுமதி
பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், தற்போது செயல்படுத்தப்பட்டு வரும் மத்திய நிதியுதவியுடன் கூடிய திட்டங்களின் மூன்றாம் கட்டமாக, தற்போதுள்ள மாவட்ட / பரிந்துரை மருத்துவ மனைகளில் 2021-22-க்குள் கூடுதலாக 75 மருத்துவக் கல்லூரிகளை உருவாக்க ஒப்புதல் அளிக்கப்பட்டுள்ளது.
சுகாதார சேவை கட்டமைப்பு வசதிகள் மற்றும் மனித வளத்தை அதிகரிப்பதற்காக, தற்போது ஒப்புதல் அளிக்கப்பட்டுள்ள திட்டத்திற்கு, 2021-22 வரையிலான 15-வது நிதிக்குழு காலகட்டத்திற்கு ரூ.24,375 கோடி செலவினத்திற்கும் அமைச்சரவை அனுமதி அளித்துள்ளது.
தற்போதுள்ள மாவட்ட / பரிந்துரை மருத்துவமனைகளுடன் இணைந்த புதிய மருத்துவக் கல்லூரிகளை உருவாக்குவதன் மூலம், தகுதியான மருத்துவ நிபுணர்கள் கிடைப்பதோடு, அரசு மருத்துவமனைகளில் மூன்றாம் நிலை மருத்துவ சேவைகளை மேம்படுத்தவும் மாவட்ட மருத்துவமனைகளில் தற்போதுள்ள கட்டமைப்பு வசதிகைள பயன்படுத்தி, நாட்டில் மருத்துவக் கல்வி குறைந்த செலவில் கிடைக்கவும் வழிவகை ஏற்படும்.
இந்தப் புதிய மருத்துவக் கல்லூரிகள் இதுவரை மருத்துவக் கல்லூரி இல்லாத, குறைந்தது 200 படுக்கை வசதிகளுடன் கூடிய மாவட்ட மருத்துவமனை உள்ள பகுதிகளில் அமையும். இவற்றில் மாற்றத்தை விரும்பும் மாவட்டங்கள் மற்றும் 300 படுக்கை வசதி கொண்ட மாவட்ட மருத்துவமனை உள்ள பகுதிகளுக்கு முன்னுரிமை அளிக்கப்படும்.
புதிய மருத்துவக் கல்லூரிகள் ஏற்படுத்தும்  ஏற்படுத்தும் திட்டத்தின் மூலம் நாட்டில் கூடுதலாக 15,700 எம்.பி.பி.எஸ் இடங்கள் உருவாக்கப்படும்
சுகாதார சேவை கட்டமைப்பு வசதிகளை உருவாக்குவதில் தீவிர கவனம் செலுத்தும் நடவடிக்கைகளின் தொடர்ச்சியாக, மாவட்ட / பரிந்துரை மருத்துவமனைகளில் முதற்கட்டமாக 58 புதிய மருத்துவக் கல்லூரிகளுக்கும், இரண்டாம் கட்டமாக 24 கல்லூரிகளுக்கும் அரசு ஏற்கனவே அனுமதி அளித்துள்ளது. இவற்றில் முதற்கட்ட திட்டத்தில் அனுமதி வழங்கப்பட்ட 39 மருத்துவ கல்லூரிகள் ஏற்கனவே செயல்படத் தொடங்கிவிட்டன. எஞ்சியுள்ள 19 கல்லூரிகள் 2020-21-ல் செயல்பாட்டிற்கு வரும். இரண்டாம் கட்டமாக 18 புதிய மருத்துவக் கல்லூரிகளுக்கு ஒப்புதல் அளிக்கப்பட்டுள்ளது.
பாதுகாப்பு அமைச்சகம்
முப்படை தளபதிகள் மாநாடு 2023 
முப்படை தளபதிகள் மாநாடு -2023  03 மற்றும் 04 அக்டோபர் 2023 அன்று புதுதில்லியில் உள்ள சுப்ரதோ பூங்காவில் மேற்கு மண்டல விமானப்படையின் ஏற்பாட்டில் நடைபெற்றது. இந்த இரண்டு நாள் மாநாட்டை மேற்கு மண்டல விமானப்படை தளபதி ஏர் மார்ஷல் பி.எம்.சின்ஹா தொகுத்து வழங்கினார்.
வடக்கு கட்டளை, தென்மேற்கு கட்டளை, தெற்கு கட்டளை மற்றும் மேற்கு கட்டளை ஆகியவற்றிற்கு தலைமை ஏற்கும் அதிகாரிகள்; மேற்கு கடற்படை கட்டளையின் தலைமை அதிகாரி, தென்மேற்கு விமானப்படை கட்டளை மற்றும் தெற்கு விமானப்படை கட்டளையின் தலைமை அதிகாரி உள்ளிட்டோர் இந்த மாநாட்டில் கலந்து கொண்டனர்.
தளபதிகள் தற்போதைய புவிசார் அரசியல் நிலைமையை மீளாய்வு செய்தனர். ஆர்வமுள்ள துறையில் செயல்பாட்டு தயார்நிலை மற்றும் நடவடிக்கைகளின் ஒருங்கிணைப்பை மேம்படுத்துவதற்கான வழிமுறைகள் குறித்து விவாதித்தனர். நமது எல்லைகளின் ஒருமைப்பாட்டை உறுதி செய்வது மற்றும் அச்சுறுத்தல்களைக் குறைப்பது குறித்தும் விவாதிக்கப்பட்டது. இதில் கலந்துரையாடல்கள் மற்றும் சுதந்திரமான கருத்துப் பரிமாற்றம் ஆகியவை சுமூகமான சூழலுக்கு மத்தியில் நடைபெற்றன.
குடியரசுத் தலைவர் செயலகம்
நெட்வொர்க் 18 ஏற்பாடு செய்துள்ள 'ரைசிங் இந்தியா - ஷீ சக்தி' நிகழ்ச்சியில் குடியரசுத் தலைவர் பங்கேற்பு
நடைபெற்ற 'எழுச்சியுறும் இந்தியா – மகளிர் சக்தி' நிகழ்ச்சியில் குடியரசுத் தலைவர் திருமதி திரௌபதி முர்மு கலந்து கொண்டார். பெண் சாதனையாளர்களை அங்கீகரித்து கவுரவிக்கும் வகையில் நெட்வொர்க் 18 இந்த நிகழ்ச்சியை நடத்துகிறது.
இந்த நிகழ்வில் உரையாற்றிய குடியரசுத் தலைவர், இன்று எமது நாடு 'அமிர்த காலத்தில்’ நுழைந்துள்ள நிலையில், பெண் சாதனையாளர்களை அங்கீகரிப்பதற்கும், கௌரவிப்பதற்கும், கொண்டாடுவதற்கும் இத்தகைய நிகழ்வை ஏற்பாடு செய்வது மிகவும் பொருத்தமானது என்றார்.
எதிர்காலத்தில் மூன்றாவது பெரிய பொருளாதார நாடாக இந்தியா உருவெடுக்கும் என்று குடியரசுத் தலைவர் கூறினார். ஆனால் நமது மக்கள் தொகையில் பாதி பேரின் பங்களிப்பு இல்லாமல் இது சாத்தியமில்லை. சில மாநிலங்களில் தொழிலாளர் சக்தியில் பெண்களின் போதுமான பிரதிநிதித்துவம் உள்ளது, ஆனால் பல மாநிலங்களில் அவர்களின் எண்ணிக்கை குறைவாக உள்ளது என்று அவர் சுட்டிக்காட்டினார். வளர்ந்த இந்தியா என்ற இலக்கை அடைய நமது சகோதரிகள் மற்றும் மகள்களின் பங்களிப்பு அவசியம் என்று அவர் கூறினார்.
எமது மகள்கள் மற்றும் சகோதரிகள் வாழ்க்கையில் முன்னேறவும், நாட்டிற்கும் சமூகத்திற்கும் ஏதாவது செய்ய வேண்டும் என்ற அபரிமிதமான விருப்பத்தைக் கொண்டுள்ளனர் என்று குடியரசுத் தலைவர் கூறினார். நமது மகள்கள் மற்றும் சகோதரிகளுக்கு மரியாதை மற்றும் சரியான வாய்ப்புகளை வழங்குவது நமது பாரம்பரியம் மற்றும் நமது பொறுப்பு. எளிய பின்னணியில் இருந்து வரும் பெண்கள் மன உறுதியுடனும் கடின உழைப்புடனும் கண்ணாடி கூரைகளை உடைத்து அனைத்து துறைகளிலும் சிறந்து விளங்குவதாக அவர் குறிப்பிட்டார்.
பெண்கள் மீதான மரியாதையே நமது கலாச்சாரத்தின் அடிப்படை என்று குடியரசுத் தலைவர் கூறினார். பெண்கள் அவமதிக்கப்படும் போதெல்லாம், இதுபோன்ற தவறுகளை கண்டிக்க ஒட்டுமொத்த சமூகமும் ஒன்றுபட்டு குற்றவாளிகள் தண்டிக்கப்பட்டுள்ளனர் என்பதற்கு நமது பாரம்பரியத்தில் நிறைய சான்றுகள் உள்ளன. சில துரதிர்ஷ்டவசமான சம்பவங்கள் இன்றும் நடக்கின்றன, அவை பெண்கள் மீதான நமது நித்திய மரியாதைக்கு முற்றிலும் எதிரானவை என்று அவர் மேலும் கூறினார். பெண்களை மதிக்கும் எண்னம், பெண்களுக்கான நீதி மனப்பான்மையும் நிறைந்த நமது அமைப்பு, நமது மகளிர்-சக்தி தொடர்ந்து முன்னேறும் என்று அவர் நம்பிக்கை தெரிவித்தார்.
பெண்களை மேலும் அதிகாரம் மிக்கவர்களாக மாற்றுவதற்கு அரசாங்கம் தொடர்ந்து முயற்சித்து வருவதாக அவர் குறிப்பிட்டார். ஆனால், ஒரு சமூகமாக, நாம் அனைவரும் நமது மகள்கள் மற்றும் சகோதரிகளின் அதிகாரமளித்தலுக்கு பங்களிக்க வேண்டும். சமூக, பொருளாதார, கலாச்சார மற்றும் அரசியல் துறைகளில் அனைத்து பெண்களும் முழுமையாக பங்களீக்க பங்களிக்கக்கூடிய சூழலை நாம் ஒன்றிணைந்து உருவாக்க வேண்டும் என்று அவர் வலியுறுத்தினார்.
ஊடகங்கள் நமது சமூக அமைப்பின் ஒரு முக்கிய பகுதியாகவும் , நமது ஜனநாயகத்தின் முக்கிய தூணாக இருப்பதாகவும், ஊடகங்களின் பங்கு மிகவும் முக்கியமானது என்றும் குடியரசுத் தலைவர் கூறினார். பெண் சாதனையாளர்களுக்கு இதுபோன்ற ஒரு நல்ல தளத்தை வழங்கியதற்காகவும், அவர்களை கௌரவித்ததற்காகவும் நெட்வொர்க் 18 ஐ அவர் பாராட்டினார். பெண்கள் மேம்பாட்டிற்காக இதுபோன்ற முன்னெடுப்புகளை ஏற்பாடு செய்ய இந்த நிகழ்வு மற்ற நிறுவனங்களுக்கு ஊக்கமளிக்கும் என்று அவர் நம்பிக்கை தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 116.50 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.30 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 12,329 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,39,22,037 என அதிகரித்துள்ளது.
கடந்த 24 மணி நேரத்தில் 10,488 பேருக்கு புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,22,714; இது 532 நாட்களில் மிக குறைந்த அளவு
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.36 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.98, இது கடந்த 48 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.94 ஆகும். இது கடந்த 58 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 63.16 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1773629
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.32 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.32 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.11 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 26,625 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 2,373 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,73,308.
இந்தியாவில் கடந்த 24 மணி நேரத்தில் 2,401 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,31,622 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.86 கோடி  வாராந்திரத் தொற்று 1.05 சதவீதமாக உள்ளது. தினசரித் தொற்று விகிதம் 1.04 சதவீதமாக பதிவாகியுள்ளது.